MLDataScientist/Wikipedia-uzbek-2024-05-01 huggingface dataset:
Johanna Beisteiner

Johanna Beisteiner (; 1976-yil 20 -fevral, Wiener Neustadt, Avstriya) — avstriyalik klassik gitarachi.

Biografiyasi 
Johanna Beisteiner 9 yoshidan boshlab, Wiener Neustadtdagi Jozef Mattias Xauer nomidagi musiqa maktabida tahsil ola boshlagan. 1992-yilda Johanna Beisteiner Vena musiqa va ijro sanʼati universitetiga oʻqishga kiradi va universitetnii gitara yoʻnalishi boʻyicha tamomlaydi. Bundan tashqari, Beisteiner musiqashunoslikni oʻrgangan va 2005-yilda „Figurali uchish, sinxron suzish va badiiy gimnastikada klassik musiqa“ () mavzusida doktorik dissertatsiyasini himoya qilgan.

Beisteiner uygʻonish davridan to hozirgi kungacha boʻlgan oʻzining keng repertuariga ega. Xususan, kompozitorlar Róbert Gulya, Reuben Pace va Eduard Shafransky asarlarining jahon premyeralarini ijro etgan. Gitarachi oʻz asarlarini ham yaratgan. Beisteiner Sochi simfonik orkestri, Malta filarmonik orkestri, Vengriya radio simfonik orkestri, Grats kamer filarmoniyasi, Budapesht torli kamer orkestri, dirijyorlar Oleg Soldatov, Michelle Castelletti, Béla Drahos va boshqalar bilan hamkorlik qilgan.

2017-yilda Beisteiner xalqaro Valletta barokko musiqa festivaliga Manoel teatrida, shuningdek, Malta Milliy kutubxonasida konsert berish uchun taklif qilinadi.

Johanna Beisteinerning gitarasi madridlik usta Paulino Bernabe Senior tomonidan yasalgan.

Mukofot va faxriy unvonlari 
2008-yil: Konkordiya teatrining 200 yilligi billur mukofoti, (Monte Castello di Vibio, Italiya), 2011-yil: Berlin, Germaniyadagi Hohenschönhausen qal’asi jamiyatining faxriy aʼzosi, 2016-yil: Minkus Don Kixot baleti mavzusidagi Fantaziya asari uchun Teatro della Concordia mukofoti bilan mukofotlangan.

Diskografiyasi

Kompakt disklar 
 Dance Fantasy (2001)
 Salon (2002)
 Between present and past (2004)
 Virtuosi italiani della chitarra romantica (2007)
 Austrian Rhapsody (2012)
 Don Quijote (2016)

DVD 
 Live in Budapest (2010)

Badiiy filmlar uchun musiqa 
 Truce / Sulh (AQSh 2004, rejissyor: Metyu Markoni)
 S. O.S Love! /S. O. S. Sevgi! (Vengriya 2007, rejissyor: Tamaş Szas)

Manbalar 

20-fevralda tugʻilganlar
1976-yilda tugʻilganlar
Alifbo boʻyicha shaxsiyatlar
Yashayotgan insonlar
Tavakkaljon Rahimov

Tavakkaljon Esonaliyevich Rahimov — Soʻx va Rishton tumani hokimi boʻlib faoliyat yuritgan.

Faoliyati 
Tavakkaljon Esonaliyevich Rahimov 1963-yilda Fargʻona viloyati Rishton tumanidagi Dutir qishlogʻida tugʻilgan. 1986-yilda Buxoro oziq-ovqat va yengil sanoat texnologiyasi institutining muhandis-texnolog mutaxassisligi boʻyicha tamomlagan. Tavakkaljon Rahimov oʻz mehnat faoliyatini 1988-yili Rishton Agrosanoat kombinati ishchiligidan boshlagan. 1993-2012-yillarda ichki ishlar organlarida turli lavozimlarda, jumladan, Rishton tuman IIB boshligʻi sifatida, 2012-2018-yillar oraligʻida esa Soʻx tumani hokimi vazifasida faoliyat yurigan. 2018-yilda Rishton tumani hokimi etib tayinlagan va 2019-yilda tuman xalq deputatlari kengashi qarori bilan, boshqa manbada esa kasalligi tufayli oʻz lavozimini tark etgan.

Manbalar 

Hokimlar
Rishton tumani hokimlari
Fargʻona viloyatida tugʻilganlar
Rishtonda tugʻilganlar
Racka

Racka (talaffuzi  vengriyacha [ˈrɒts.kɒ]) yoki Hortobágy Racka qoʻylari oʻzining gʻayrioddiy spiral shaklidagi shoxlari bilan mashhur qoʻy zotidir. Bu zotning shoxlari boshqa uy qoʻylarining shoxlariga oʻxshamaydi, uzunligi  gacha oʻsishi mumkin. Qoʻchqorlarning shoxi eng kamida ga qoʻylarning shoxi  smgacha yetadi.

Bu zot koʻp asrlar davomida vengerlar tomonidan oʻstirib kelingan, bir vaqtlar Vengriyada eng keng tarqalgan zot edi. Eng katta suruvlar Vengriyaning Hortobagy dashtlarida yashaydi. Oʻzining noyob xususiyatlari tufayli u Buyuk Britaniya, Qoʻshma Shtatlar va Frantsiyaga koʻproq eksport qilinmoqda. Bu zot sut, jun va goʻsht uchun ishlatiladi. Ularning juni uzun va qoʻpol boʻlib, ikkita umumiy turi bor: och jigarrang va qora. Qoʻylarning vazni  ga, qoʻchqorlar vazni gacha yetishi mumkin.

Zotning oʻziga xos koʻrinishi va sokin tabiati tugayli koʻplab havaskorlarning sevimli hayvoniga aylangan.

Xususiyatlari 
Bu zotning oʻziga xos xususiyati har ikkala jins vakillarida ham boshning tepasidan toʻgʻri chiqib turadigan uzun spiral shaklidagi shoxlaridir.

Racka bilan ikkita asosiy rang turlari mavjud. Eng keng tarqalgan rang — toʻq jigarrang, och jigarrang va oq rang baʼzida qora rangli qoʻylar ham uchraydi. Qora rangli qoʻylarning jun uchlari quyosh nuri taʼsirida qizgʻish qoraga aylanadi, keyinchalik yoshi ulgʻaygan sayin tolalar kulrang tusga kiradi. Tolaning diametri bu zotda oʻzgarib turadi va odatda 12 yoki 40 mikrometr boʻlib, unumdorligi 38% dan 65% gacha. Jun uzunligi taxminan  teng .

Minimal yetilgan qoʻyning tana vazni , qoʻchqorlarning massasi ga yetadi. Qoʻchqorlarning oʻrtacha uzunligi .

Qoʻylar koʻproq sut va goʻshti uchun boqilgan. Yungi juda dagʻal.

Manbalar 

Qo‘y zotlari
Sufhonjon Soliyev

Sufhonjon Soliyev — 2019–2023-yillarda Rishton tumani hokimi boʻlib faoliyat yuritgan.

Faoliyati 
Sufhonjon Soliyev 2019-yilgacha Fargʻona viloyati avtomobil yo‘llari hududiy bosh boshqarmasi boshlig‘i sifati faoliyat olib borgan. Shu yilning 31-iyulidan Fargʻona viloyati Rishton tumani hokimi vazifasiga oʻtgan. 2023-yil 27–28-iyul kunlari prezident Shavkat Mirziyoyevning Fargʻona viloyatiga tashrifida Sufhonjon Soliyev Rishton tumanidagi vakolotigagi ishlarni yetarli darajada tashkil etmagani uchun lavozimidan ozod etgan.

Manba 

Hokimlar
Rishton tumani hokimlari
Rishtonda tugʻilganlar
Bahodir Xoliqov (deputat)

Bahodir Xoliqov (26-yanvar 1972-yil) — iqtisodchi, davlat arbobi, 2023-yildan buyon Rishton tumani hokimi, Rishton tuman Kengashi deputati.

Hayoti 
Bahodir Rahmatullayevich Xoliqov 1972-yil 26-yanvarda Fargʻona viloyati Rishton tumanida tug‘ilgan. 1994-yil Toshkent davlat iqtisodiyot universitetini iqtisodiy kibernetika yo‘nalishini tamomlagan. Ma’lumoti bo‘yicha mutaxassisligi — iqtisodchi.

Ish faoliyati 
Bahodir Xoliqov soliq tizimidagi oʻz faoliyatini 1994-yilda Rishton tumani davlat soliq inspeksiyasida boshlagan. Koʻp yillar mobaynida soliq tizimida turli mas’ul lavozimlarda faoliyat olib borgan, jumladan, Marg‘ilon, Quvasoy va Farg‘ona shaharlarida Davlat soliq inspeksiyalari boshlig‘i bo‘lgan. Bozorlar va savdo komplekslari faoliyatini nazorat qilish bosh boshqarmasi Farg‘ona viloyati bo‘limiga rahbarlik qilgan.

2019–2020-yillarda Quvasoy shahar hokimining moliya-iqtisodiyot va kambag‘allikni qisqartirish masalalari bo‘yicha birinchi o‘rinbosari – shahar iqtisodiy taraqqiyot va kambag‘allikni qisqartirish bo‘limi boshlig‘i sifatida, 2020–2021-yillarda Fargʻona viloyati Bandlik bosh boshqarmasi boshlig‘i lavozimida faoliyat yuritgan. 2021-yil 24-may kuni Fargʻona viloyati hokimining o‘rinbosari – mahalla va oilani qo‘llab-quvvatlash boshqarmasi boshlig‘i lavozimiga oʻtgan.

2023-yil 11-avgust oyida Fargʻona viloyatining Rishton tumaniga hokim etib tayinlangan. 2023-yil 15-dekabrdan Rishton tuman Kengashi deputati deb topilgan.

Manba 

Hokimlar
Rishton tumani hokimlari
Rishtonda tugʻilganlar
British South Africa Company

Britaniyaning Janubiy Afrika kompaniyasi („bsac“,  (BSAC)) — Ingliz savdo kompaniyasi. 1889-yilda Sesil Rodos, Alfred Beyt va Aberkorn gertsogi tomonidan asos solingan.

Oʻz armiyasini tuzib, kompaniya Afrika qitʼasidagi hududlarni qoʻshib oldi, ular hozirda Zimbabve va Zambiyada joylashgan.

1923-yilda Britaniya hukumati kompaniya tomonidan bosib olingan yerlarga „yarim oʻzini-oʻzi boshqarish“ maqomini berdi, yaʼni u aslida qirollik tomonidan boshqariladigan 2 davlatni tashkil etdi: Janubiy Rodeziya (Zimbabve) va Shimoliy Rodeziya (Zambiya). Biroq, kompaniya ikkala Rodeziyaning mineral resurslari, temir yoʻllari va qishloq xoʻjaligi ustidan nazoratni saqlab qoldi.

1964-yilda „BSAC“ boshqa bir qancha Britaniya kompaniyalari bilan birlashib „Charter International“ ni tashkil etdi va mustaqil ravishda faoliyatini toʻxtatdi. 2012-yilda „Charter International“ Amerikaning „Colfax Corporation“ kompaniyasi tomonidan sotib olindi.

Manbalar

Havolalar 
 Kompaniya tarixi
Kompaniyalar
Sidi Ali Chiha madrasasi

Sidi Ali Chiha madrasasi (arabcha: مدرسة سيدي علي شيحة) Tunis Madinasiga biriktirilgan zaviya madrasalaridan biridir. U Sadok Bey hukmronligi davrida qurilgan.

Etimologiyasi 
Madrasa oʻz nomini 1854-yilda vafot etgan Aissava birodarligi shayxi avliyo Sidi Ali Chiha nomidan olgan.

Joylashuvi 
U Tunis medinasining shimoliy chekkasida, El Halfaouine tumanidagi rue du Salut koʻchasida, Saheb Ettabaa madrasasidan bir necha metr narida joylashgan.

Tarixi 
Madrasa 1852-yilda Aissavalar birodarligining ruhiy rahbarini juda hurmat qilgan Husayniylar vaziri Mustafo Xaznadar tomonidan qurilgan.

Taʼmirlanishi 
1995-yilda toʻliq restavratsiya qilingan mazkur yodgorlikda koʻp yillar davomida Milliy xattotlik markazi faoliyat yuritib kelgan.

Manbalar 

Tunisning Madina shahridagi madrasalar
Ilya Ilyin

Ilya Aleksandrovich Ilyin (; 1988-yil 24 mayda tugʻilgan) — toʻrt karra jahon chempioni. 2015-yil 12 dekabr kuni Rossiyaning Grozniy shahrida boʻlib oʻtgan Prezident kubogida Ilyin −105 kg vazn tooifasidagi musobaqada ikkita jahon rekordini oʻrnatdi. Ilya siltab koʻtarish musobaqasida 246 kg, jami 437 kg toshni koʻtargan. Ilyin 2005, 2006, 2014 va 2015-yillarda IWF talqiniga koʻra yilning eng yaxshi ogʻir atletikachisi deb topilgan.

Aslida 2008 va 2012-yillarda olimpiada oltin medalini qoʻlga kiritgan. Doping bilan bogʻliq qoidabuzarliklar sababli 2016-yil 25-noyabr kuni IWF qaroriga koʻra oltin medallaridan mahrum etilgan.

Sportchilik faoliyati 
Ilyin 2005-yilgi jahon chempionatida −85 kg vazn toifasida jahon chempionligini qoʻlga kiritdi. Bu natija orqali oʻsmirlar va yoshlar oʻrtasida jahon chempionligini qoʻlga kiritgan ilk Qozogʻistonlik sportchiga aylandi. Dast koʻtarishda 170 va siltab koʻtarishda 216 kilogramm toshni koʻtargan. Uning umumiy 386 kilogrammlik natijasi −85 kg vazn toifasidagi yoshlar oʻrtasida hozirgi kungacha jahon rekordi hisoblanadi.

2006-yilgi yoshlar oʻrtasidagi jahon chempionatida Ilyin 94 kg vazn toifasidagi musobaqada ishtirok etgan. Aynan oʻsha yilda Dohada oʻtkazilgan Osiyo oʻyinlarida ham ishtirok etgan. Yuqorida qayd etilgan musobaqalarning ikkalasida ham oltin medalni qoʻlga kiritgan. 2006-yilgi oʻsmirlar oʻrtasidagi jahon chempionatida Ilyin dast koʻtarishda 176 kg va siltab koʻtarishda 225 kg vaznni oʻziga boʻysindirishga muvaffaq boʻlgan. Jami 401 kg natija bilan Belaruslik Andrey Aramnauni chempionlik uchun kurashda ortda qoldirgan. Andrey Aramnauning natijasi: Dast koʻtarish — 177 kg; siltab koʻtarish — 216 kg; Jami — 393 kg.

Manbalar 

Yashayotgan insonlar
1988-yilda tugʻilganlar
Al-Saffahiya masjidi

Al-Saffahiya masjidi () — Halabdagi masjid. U qalʼaning janubi-gʻarbida, qadimiy shaharning „Al-Jallum“ tumanida, Al-Shiboniy cherkovining sharqida joylashgan. Masjid 1425-yilda Ahmad bin Solih bin Al-Saffah homiyligida Mamluklar davrida eski tegirmon xarobalari oʻrnida qurilgan.

Masjid mamluklar davri meʼmorchiligining nafis oʻymakorlik bezaklari bilan bezatilgan. Kirish eshigi ustidagi bitta sakkiz burchakli minorasi bilan ajralib turadi.

Masjid 1925-yilda qisman taʼmirlangan.

Galereya

Manbalar 

Halabdagi madrasalar
Suriyadagi maqbaralar
Koordinatalar Vikimaʼlumotlarda
15-asr masjidlari
Halabdagi masjidlar
Suriyadagi Mamluklar masjidlari
Shimoliy Rodeziya

Shimoliy Rodeziya () — 1924-yildan 1953-yilgacha Janubiy Afrikadagi Britaniya mustamlakasining nomi. U 1911-yilda Britaniyaning Janubiy Afrika kompaniyasi tomonidan boshqariladigan Shimoliy-Gʻarbiy Rodeziya va Shimoliy-Sharqiy Rodeziya koloniyalari birlashganda yagona protektorat sifatida paydo boʻldi. Ilgari tuzilgan shartnomalarga zid bo'lishiga qaramay, kompaniyaning protektorati maqomi berilgan. 1924-yilda davlatga rasman protektorat deb eʼlon qilindi. 1953-yilda Rodeziya va Nyasalend federatsiyasi tarkibiga kirdi va 1963-yilda oʻzini oʻzi boshqarish huquqiga ega boʻlib, federatsiya tarkibidan chiqdi. 1964-yilda Shimoliy Rodeziya mustaqillikka erishdi. 1964-yil 24-oktyabrdan boshlab mamlakat Zambiya deb ataldi.

Boshqaruvi
Shimoliy Rodeziya davlat boshqaruviga oʻtkazilgandan soʻng, Britaniya monarxi Britaniya hukumatidan koʻrsatma olib, oʻzining vakilligi va uning nomidan davlat boshligʻi sifatida ish yuritish uchun gubernator tayinladi.

1964-yil 21-yanvarda Shimoliy Rodeziya Britaniya protektorati oʻzini oʻzi boshqarish huquqini qoʻlga kiritgach, protektorat hukumati rahbari sifatida Bosh vazir lavozimi joriy etildi. Yagona bosh vazir milliy mustaqillik harakati rahbari Kennet Kaunda edi.

Yana qarang
Sesil Jon Rods

Manbalar
 The Great North Road, Northern Rhodesians worldwide
 Northern Rhodesia and Zambia, photographs and information from the 1950s and 1960s
 A Brief Guide to Northern Rhodesia

 Mamlakatlar
 Mustamlakalar
Xusreviya masjidi

Xusrav masjidi arabcha Xusreviya masjidi (; ) Suriyaning Halab shahridagi masjid majmuasidir. U Qal’aning janubi-sharqida joylashgan. Masjid Husrev Posho tomonidan Sulton Sulaymon I davrida Halab hokimi boʻlgan vaqtda foydalanishga topshirilgan.

Suriyadagi fuqarolar urushi davrida qarovsiz qolgan masjid 2014-yil avgust oyida Halab jangida dinamitlar bilan butunlay vayron qilingan.

Arxitekturasi 

Majmua masjid, madrasa, sayohatchilar uchun xonalar, umumiy oshxona, doʻkonlar va boshqa inshootlardan iborat boʻlgan. Xusreviya majmuasi taniqli saroy meʼmori Meʼmor Sinan tomonidan loyihalashtirilgan.

Yana qarang 

 Xusrav (soʻz)

Manbalar 

Halabdagi madrasalar
Suriyadagi maqbaralar
Koordinatalar Vikimaʼlumotlarda
16-asr masjidlari
Halabdagi masjidlar
Halabdagi Usmoniylar arxitekturasi
An-Nasr masjidi

An-Nasr masjidi ( — „Gʻalaba masjidi“ deb tarjima qilingan) — Falastinning Nablus shahrida joylashgan masjid. Eski shaharning markaziy maydonida joylashgan va „Nablus ramzi“ sifatida oʻrnatilgan. An-Nasr masjidi feruza gumbazli boʻlib, uning namozxonasi binoning ikkinchi qavatida joylashgan.

Tarixi 
Dastlab an-Nasr Vizantiya cherkovi boʻlgan, keyin esa Templars Falastinning salibchilar hukmronligi davrida qizil gumbazli dumaloq binodan iborat kichik cherkov qurishgan. Salibchilar 1187-yilda Nablusni Ayyubiylarga boy berishdi va 14-asrga kelib Nablus Mamluklar qoʻlida edi. Mamluklar salibchilar cherkovini uch nefli an-Nasr masjidiga aylantirdilar. Usmonlilar masjidga tutash hukumat binosini qurdilar. An-Nasr 1927-yilda Nablusda sodir boʻlgan zilzila natijasida vayron boʻlgan.

Amin al-Husayniy boshchiligidagi Oliy Musulmonlar Kengashi 1935-yilda bu yerda an-Nasr masjidini butunlay boshqacha konstruktiv dizaynda qurdirdi. Qayta qurish ishlari Nablus shahrida yashovchi Shayx Amr Arafat tomonidan nazorat qilingan, uning urugʻi Fityaniylar masjidning vaqf boshligʻi boʻlib xizmat qilgan. An-Nasr masjidi Yaqubga oʻgʻillari Yusufning (Yusuf) „qonli va yirtiq koʻylagi“ni olib kelgan joyda qurilgan.

1998-yil fevral oyida Nablusda isroillik askarlar va falastinliklar oʻrtasida zoʻravonlik sodir boʻlib, bir necha falastinliklarning oʻlimiga sabab boʻlgan, Isroil askarlari falastinlik namozxonlar bilan an-Nasr masjidida janjallashib qolgan.

Galereyasi

Yana qarang 

 Nablus katta masjidi

Manbalar 

Koordinatalar Vikimaʼlumotlarda
Nablusdagi masjidlar
10-asr masjidlari
Ittehad-e-Tanzeemat-Madaris

Ittehad-e-Tanzeemat-Madaris — Pokistondagi turli islom maktablari, madrasalarini ifodalovchi uyushmalar federatsiyasi. Beshta tashkilot: 1- Vifaq ul Madaris Al-Arabiya, 2- Tanzim ul Madaris Ahle Sunnat, 3-Vafaq Ul Madaris Al Salafiya, 4-Rabta-ul-Madaris va 5-Vifaq Ul Madaris Al-Shia mazkur uyushmaga aʼzo boʻlgan.

Prezidentlari 

 Abdurazzoq Iskandar (2017 — 2021)
 Muhammad Taqi Usmoniy (2021-yildan hozirgacha)

Yana qarang 

 Pokistondagi madrasalar

Manbalar 

Pokistonda taʼlim
Pokistondagi madrasalar
Pokistondagi islomiy tashkilotlar
Vifaq-ul-Madaris al-Arabiya

Vifaq-ul-Madaris al-Arabia (urdu :  ) — Pokistondagi eng yirik islom diniy seminariyalarining federasiyasi boʻlib, 1959-yilda tashkil etilgan. Pokiston boʻylab 10 000 dan ortiq seminariyalar va 23 000 madrasalar federatsiya bilan bogʻlangan. U Deobandiy tafakkur maktabi tomonidan boshqariladigan barcha seminariyalar faoliyatini nazorat qiladi.

Muftiy Taqi Usmoniy 2021-yil 19-sentyabrda sobiq prezident Abdurazzoq Iskandar vafotidan keyin yangi prezident etib tayinlangan.

Qori Muhammad Hanif Jalandhariy federatsiyaning bosh kotibi. Federatsiyaning bosh ofisi Moʻlton shahrida joylashgan.

Vazifalari 
„Vifaq ul Madaris al-Arabiya“ ning vazifalari seminariyalarni roʻyxatdan oʻtkazish, oʻquv dasturini yaratish, taʼlim standartlarini tekshirish, imtihonlarni tashkil etish va ilmiy darajalar berishdan iborat.

Prezidentlari 

 Shamsul Haq Afgʻoniy (1959-yil 19-oktyabr — 1963-yil 12-yanvar)
 Xair Muhammad Jalandhariy (1963-yil 12-yanvar — 1970-yil 22-oktyabr) — Jamiya Xair-ul-Madaris Moʻlton asoschisi.
 Sayyid Yusuf Banuriy (1973-yil 30-may — 1977-yil 17-oktabr) — Jamiya Ulum-ul-Islomiya asoschisi.
 Muftiy Mahmud (1978-yil 15-may — 1980-yil 14-oktyabr)
 Muhammad Idris Mirthi (30-noyabr 1980 — 1988)
 Mavlono Salimulloh Xon (1989-yil 8-iyun — 2017-yil 15-yanvar) — Jamiya Faruqiya Karachi asoschisi.
 Abdurazzoq Iskandar (2017-yil 5-oktabr — 2021-yil 30-iyun) — Jamiya Ulum-ul-Islomiya kansleri.
 Muhammad Taqi Usmoniy (2021-yil 20-sentyabr — hozir)

Yana qarang 

 Deobandiy tashkilotlari roʻyxati
 Ittehad-e-Tanzeemat-Madaris
 Pokistondagi madrasalar
 Qavmi madrasalari

Manbalar

Havolalar 

 Wifaq-ul-Madaris rasmiy veb-sayti
 Wifaq ul Madaris natijalari
 wifaq-ul-madaris-qabul qilish

Deobandiy tashkilotlari
Pokistonda taʼlim
Deobandiy madrasalar
Pokistondagi madrasalar
Pokistondagi islomiy maktablar
Ramla katta masjidi

Ramla katta masjidi () — Isroilning markaziy okrugi, Ramla shahridagi masjid.

Tarixi 
Masjid dastlab 12-asrda cherkov sifatida qurilgan. Mamluklar sultonligi davrida 1266-yilda masjidga aylantirilgan. Qurilishga mehrob va minora qoʻshilgan.

Arxitekturasi 
Masjid uchta parallel zal, nef va ikkita transepsiyadan iborat.

Transporti 
Masjidga Isroil temir yoʻllarining Ramla stansiyasidan janubga piyoda kirish mumkin.

Yana qarang 

 Isroildagi masjidlar roʻyxati
 Isroilda Islom

Manbalar 

Isroildagi masjidlar
12-asr masjidlari
Koordinatalar Vikimaʼlumotlarda
Ramladagi binolar va inshootlar
Quddus qirolligidagi 12-asr muassasalar
Vafaq ul Madaris al-Salafiyya

Vafaq ul Madaris al-Salafiya — Pokistondagi Ahl-i Hadis firqasining seminariyalari federatsiyasidir. U 1955-yilda Faysalobodda tashkil etilgan.

Manbalar

Havolalar 

 Vafaq ul Madaris
Pokistondagi madrasalar
Faysaloboddagi maktablar
Mesbahiyya madrasasi

Mesbahiya madrasasi () — Fes-el-Balidagi madrasa, Marokashning Fes shahridagi eski Madina mahallasida joylashgan. Uning qurilishi 1346-yil, Mariniylar hukmronlik davriga toʻgʻri keladi. U al-Qaroviyyin universiteti yonida joylashgan.

Tarixi 
Madrasa 1346-yilda, Mariniylar davrida, shahardagi madrasalarning asosiy quruvchisi boʻlgan Mariniy sultoni Abu al-Hasan homiyligida qurib bitkazilgan. Bino nomi madrasada dars bergan birinchi faqih al-Mesbahiy (Islom huquqshunosi) sharafiga qoʻyilgan. Muassasa Al-Andalusdagi (Ispaniya) Almeriya shahridan Abu al-Hassan tomonidan olib kelingan, qurilish va bezashda ishlatilgan oq marmari bilan ajralib turardi. Marmardan keng foydalanish madrasaga Madrasa ar-Rham () laqabining qoʻllanilishiga sabab boʻlgan. Bu nom „marmar maktabi“ degan maʼnoni anglatadi.

Arxitekturasi 

Markaziy hovli atrofida joylashgan bino dastlab birinchi qavat va uchta yuqori qavatdan iborat boʻlgan, biroq yuqori qavat vayron qilingan. Hovlining shimoliy tomonida toʻrtburchak shakldagi namozxonaga olib boradigan katta qoʻsh eshik bor. Ikki arkli kirish eshigi Mariniy arxitekturasi kontekstidagi oʻziga xos element boʻlib, oʻyilgan bezaklar bilan bezatilgan, shu jumladan uning atrofida ramkada nasx uslubida yozilgan arab yozuvi bor. Faoliyatiga qaramay, namozxonada mehrob yoʻq. Madrasa turli qavatlaridagi jami 117 xonada mamlakatning turli burchaklaridan kelgan 140 ga yaqin talabalar tahsil olishi mumkin boʻlgan.

Saqlanish holati 
Madrasa jiddiy zarar koʻrgan va vaqt oʻtishi bilan uning elementlari qarovsiz holda qolib ketgan hamda sifatsiz taʼmirlash ishlari tufayli vayronaga aylangan. Namozxonaning gumbazi, tahoratxonaning shifti va boshqa baʼzi xonalar vayron boʻlgan, ramziy marmarlar ham buzilib ketgan. Biroq, u hali ham mariniy naqshlarining qimmatli elementlarini va oʻsimlik va geometrik bezaklarning oʻziga xos shakllarini oʻzida saqlab qolgan. 1990-yillarning boshida boshlangan restavratsiya ishlari inshoot tiklanishida muhim ahamiyat kasb etgan. Shahardagi boshqa madrasalar va tarixiy obidalar uchun kengroq restavratsiya dasturi doirasida o'tkazilgan loyiha 2017-yildan boshlanib, restavratsiya ishlari nihoyat to'liq yakunlangan. Qayta tiklash ishlari nihoyalangach, madrasa Qaraviyyin universitetiga xizmat qilish uchun topshirilgan.

Manbalar

Havolalar 

 Madrasaning 2023-yildagi interyeri suratlari

Mariniylar arxitekturasi
Marokashdagi madrasalar
Sidna Ali masjidi

Sidna Ali masjidi (; , Misgad Sidna Ali) — Isroilning Gerzliya shimolidagi sohilidagi Al-Haram qishlogʻida joylashgan masjid. 1998-yildan boshlab masjid va diniy maktab sifatida xizmat qilgan.

Masjid mahalliy avliyo Ali b. qabr atrofida joylashgan. 1081-yilda vafot etgan Olim Sulton Baybarsning tarjimai holi Muhiddin (1292-yilda vafot etgan) Alini buyuk olim va moʻjiza yaratuvchisi sifatida taʼriflagan. Mujir ad-Dinning yozishicha, qabrni 1265-yilda Baybars ziyorat qilgan va Arsufni salibchilardan qaytarib olishdan oldin gʻalaba soʻrab duo qilgan. Bu yerda 15-asrda tasdiqlangan yillik festival 1940-yillargacha davom etgan.

Taragan gumbazli arkadalarning qurilishini XIII-XV asrlar oraligʻida, 15-asr oxirida kiritilgan muhim qoʻshimchalar bilan, jumladan quduq, qabr ustidagi marmar yodgorlik va nomaʼlum minorani oʻz ichiga oladi. Ikkinchi qavatdagi xonalar va endi mehrob roʻparasida joylashgan yozuv qoʻshilgan. Minora Birinchi jahon urushida dengiz bombardimonlari natijasida vayron boʻlgan va shundan beri qayta qurilgan. 1926-, 1950- va 1991-1992-yillarda katta taʼmirlash ishlari amalga oshirildi.

1990-yildan beri, xususan, Isroilning markaziy joylashuvi tufayli, ziyoratgoh yana Jalila qishloqlaridan isroillik arablar va Yaffa va Ramla kabi joylardan shahar aholisi uchun ziyorat qilish uchun taniqli maqsad boʻlib, juma kunlari qabrda ziyorat qilish va turli marosimlarda ishtirok etish uchun keladi.

Yana qarang 

 Maqom (ziyoratgoh), Levantda keng maʼlum boʻlgan musulmonlar ziyoratgohining bir turi

Manbalar

Adabiyotlar 

Ephrat, Daphna (2009): The Shaykh, the Physical Setting and the Holy Site: the diffusion of the Qadiri path in late medieval Palestine. In JRAS (Journal of the Royal Asiatic Society), Series 3, 19, 1 (2009), pp. 1–20.

Havolalar 

 Gʻarbiy Falastin boʻyicha tadqiqot, 10-xarita: IAA, Wikimedia Commons

Isroildagi masjidlar
Koordinatalar Vikimaʼlumotlarda
Mening dadam enaga

Mening dadam enaga (inglizcha: “Daddy day care”) — 2003-yilda rejissyor Steve Carr  tomonidan ishlangan oilaviy komediya janridagi film.

Syujet 
Filmda Charlie Hinton (Eddie Murphy) va Phil Ryerson (Jeff Garlin) ikki ota ishlarini yoʻqotganlaridan soʻng xususiy bolalar bogʻchasi ochishadi. Ularga unchalik tajribasi yoʻq boʻlsa-da, ota-onalar oʻz farzandlarini ishoni

b topshirishadi. Bogʻcha tez fursatlarda rivojlanadi. Maʼlum vaqtdan keyin ularga avvalgi ish joyidan yangi ish taklif qilishadi. Ular taklifni qabul qilishadi, lekin oʻzlarini baxtsiz his qilib yana oʻz bogʻchalariga qaytishadi. Filmda kichik shakllarida qiziqarli voqealar sodir boʻladi, shuningdek, ota-onalar va bola oʻrtasidagi munosabatlarning rivojlanishini kuzatish mumkin.

Rollarda

Manba 

Filmlar
2003-yil filmlari
Komediya filmlar